Hei! Olen Gladson.
Juonnan tänään Pastori Tommy Liljan seurassa -ohjelman.
Olen studioyleisön edessä Dubaissa.
Olette olleet hieno yleisö.
Pastori Tommy pitää mestarioppitunnin, -
jonka aiheena on näkymätön ulottuvuus.
Tänään Tommy opettaa ja vastaa kysymyksiin kiintoisasta aiheesta.
Sanoman otsikko on "Noituus lihassa".
MESTARIOPPITUNTI
Tervetuloa Dubaihin Voice International -studiolle.
Luvassa on Tommyn mestarioppitunti. Olette varmasti nauttineet edellisistä.
Dubai on ainutlaatuinen, ihmeellinen kaupunki.
Täällä asuu ja työskentelee ihmisiä kaikkialta maailmasta.
Täällä ovat edustettuina kaikki kansat ja etniset ryhmät.
Siksi Tommyllä on täällä Dubaissa työn keskus.
Täältä hän pystyy tavoittamaan koko maailman.
Pidemmittä puheitta tervetuloa, pastori Tommy! - Kiitos.
Kiva olla täällä sinun ja hienon yleisömme kanssa.
Aivan. Dubain yleisö on erityinen.
Aivan. He ovat kaikkialta maailmasta.
Minulla on kotoisa olo. Olen sydämeltäni lähetyssaarnaaja.
Tiedän. Dubaissa kaikki ovat, sillä voimme tavoittaa täällä kaikki.
Meillä on erityinen mestarioppituntien sarja.
Pidät Dubaissa neljä mestarioppituntia, -
joiden aiheena on näkymätön ulottuvuus.
Olet kirjoittanut siitä kirjan.
Tämän päivän aihe on kiintoisa, noituus lihassa.
Haluamme tietää, mitä se tarkoittaa -
ja miten voimme ymmärtää, mitä on noituus lihassa.
Voitko alustaa aiheen? Vastaamme sitten kysymyksiin.
Kiva, että olette täällä.
Noituus lihassa on jotain hyvin erityistä.
Tiedäthän, että he näkevät meidät, mutta me emme näe heitä.
Heillä on tavoite.
He haluavat kanssakäymistä kanssamme, -
jotta he pääsevät kehoomme -
ja vallata sen, mitä me olemme.
Demonit ovat näet yksilöitä ilman fyysistä kehoa.
Jos haluaa kanssakäymistä fyysisessä maailmassamme, -
se onnistuu vain fyysisen kehon kautta.
Olemassa on monia tapoja, -
miten hengellinen puoli voi ottaa haltuunsa elämämme.
En tiedä, oletko kuullut puhuttavan tästä aiheesta aiemmin.
Yritän edetä taiten. Jotkut saattavat järkyttyä, -
sillä puhumme noituudesta lihassa.
Voimme lukea Galatalaiskirjeestä, -
ja voitte lukea sen myöhemmin kotona tai katsoessasi tätä televisiosta.
Siinä sanotaan: "Mutta lihan teot ovat ilmeiset, ja ne ovat..."
Sitten hän luettelee monta, niiden joukossa noituus.
Paavali siis opettaa, että noituus on lihan teko.
Mutta lihan noituuden ja hengellisen noituuden välillä on ero.
Opetan siitä hieman myöhemmin.
Ensin tahdon teidän ymmärtävän, ettet ole ikinä neutraali.
Jos haluan tehdä jotain, tarvitsen energiaa.
Meillä on laillista energiaa, ja laillinen energia on rakkaus.
Voin vaikuttaa sinuun tänään rakastamalla sinua.
Ajattele, että sanoisin: "Minä todella rakastan sinua.
Minusta sinä olet ihana.
Näytät hyvältä. Haluaisin osaksi perhettäsi.
Haluaisin elää kanssasi."
Eikö se olisi ihmeellistä? Mitä silloin teen?
Vaikutan sinuun.
Sanomalla niin vapautan energiaa.
Siksi aloitte hymyillä.
Jos se, mitä sanon, pitää paikkansa, -
se on laillista energiaa.
Mutta jos valehtelen, kun sanon, että haluan osaksi perhettäsi, -
ja sanon sen vain, koska haluan manipuloida sinua, -
ja valehtelen, koska haluan sinulta jotain, -
silloin käytän laitonta energiaa -
vaikuttaakseni sinuun. Ja se on noituutta lihassa.
Lihassani minä käytän voimaa -
vaikuttaakseni sinuun ja saadakseni sinut tekemään jotain, -
mitä itse haluan. Valehtelen. Pelottelen sinua.
Manipuloin sinua, sillä tahdon sinun tekevän, mitä minä tahdon.
Tai jos kävisin Gladsonin kanssa väittelyn.
Tule tänne. Me väittelemme, ja minä haluan voittaa väittelyn.
Mutta Gladson on taitava.
Hänellä on kaikki perustelut puolellaan.
Lopuksi tajuan, etten voi voittaa.
Ja nyt minulla on mielessäni valheita.
Ajattelen, että tarvitsen valkoisen valheen, pienen valheen.
Kukaan ei tiedä, että valehtelen, mutta jos käytän tätä valetta, -
voitan Gladsonin väittelyssä.
Kerron valheen. Mitä silloin teen? Minä vapautan energiaa.
Vaikka se on pieni valkoinen valhe, se on energiaa, -
ja tuo energia vaikuttaa häneen.
Mistä sen tietää? Koska voitan väittelyn.
Kun hän menee kotiin, hän sanoo vaimolleen: -
"En enää ikinä ala väitellä Tommyn kanssa. Hän on liian hyvä."
Ongelma on se, että voittaakseni väittelyn -
minä käytin kiellettyä voimaa.
Se on noituutta lihassa.
Voinko kertoa siitä tänään?
Tämä on hyvin tärkeää.
Kun olet kotona isänä, äitinä, siskona tai pastorina, -
et voi käyttää noituutta lihassa.
Meidän ei ole lupaa manipuloida, pelotella -
ja kontrolloida ihmisiä pakonomaisesti.
Meidän tulee vaeltaa totuudessa.
Jos hän olisi voittanut väittelyn, mitä sitten?
Minun ei tarvitse todistella mitään. Olen Jeesuksen pelastama.
Saisinko seuraavan dian?
Noituus lihassa käsittää kolme asiaa.
Ensimmäinen on manipulointi, -
toinen on pelottelu ja kolmas on kontrollointi.
Saisinko seuraavan dian? Selitän näitä hieman.
Manipulointi. Tuhoisa tapa saada aikaan asioita.
Sanot jotain, mutta tarkoitat jotain muuta.
"Rakastan sinua, kulta."
Et rakasta. Haluat vain, että hän laittaa jotain ruokaa.
Silloin manipuloit.
Menet autokauppaan ja haluat ostaa uuden auton.
Kaupassa on keltainen auto.
Sanot myyjälle: "Onpa hieno auto. Miten paljon sillä on hintaa?"
Myyjä tietää, että tämä on kaupan autoista surkein.
Hän ei ikinä sanoisi sitä sinulle. Hän sanoo yhtä mutta tarkoittaa toista.
Hän sanoisi: "Tämä on hieno auto. Saat alennusta."
Hän ei sano, että auto on seissyt siellä kaksi vuotta eikä kukaan halua sitä.
Me emme ole sellaisia.
Siksi minusta ei ole autokauppiaaksi.
Minun olisi kerrottava sinulle totuus.
Kun julistamme evankeliumia, minun ei tarvitse liioitella.
Minun ei tarvitse manipuloida, koska kerron totuuden.
Totuudessa on voima.
Halleluja. Ymmärrättekö?
Kun tulen kotiin ihanan vaimoni luo, minun ei tarvitse manipuloida häntä.
Kun pyydän: "Kulta, keittäisitkö minulle kahvia?" -
molemmat ovat totta. Hän on kultani ja haluan kahvia.
Halleluja. Ymmärrättekö?
Ja toiseksi: panet ihmiset tekemään asioita selittämättä tarkoitusperiäsi.
Tämä on petkuttamista.
Meidän täytyy olla tarkkoja, sillä kristityissäkin on monenlaisia ihmisiä.
Me kristityt olemme joskus hyvin sinisilmäisiä.
Minä tulen maailmasta.
Tulin uskoon 28-vuotiaana.
Minä olin mestari manipuloimaan, -
pelottelemaan ja kontrolloimaan.
Niitä keinoja maailmassa käytetään.
Kun sain opetusta tästä, minun piti muuttaa tapani. Ymmärrätkö?
Monesti kristityt, jotka ovat saaneet kasvaa hyvässä kristityssä kodissa -
ja tulevat maailman ihmisten pariin, -
uskovat kaiken, mitä sanotaan.
Emme monestikaan ymmärrä, etteivät ihmiset ole aina rehellisiä.
Täytyy aina pohtia: "Onko tämä totta?"
"Mikä motiivi hänellä on -
sanojensa tai tekojensa takana?" Pysyttekö kärryillä?
Ja sitten: Ajat omia tarkoitusperiäsi kylvämällä riitaa ihmisten välille -
eivätkä he tajua sitä.
Tunsin kerran erään pastorin.
Hän seurakunnassaan oli perhe, ja he olivat hyviä ystäviä.
Sitten seurakuntaan muutti uusi perhe.
Pastori alkoi pelätä, sillä hänellä oli huono itsetunto.
Toiset perheet lähentyivät keskenään.
Pastori pelkäsi, että he saavat liikaa vaikutusvaltaa seurakunnassa.
Hän pyysi toisen perheen miehen käymään ja sanoi: "Tiedätkö, että...
Voin kertoa tämän, sillä tiedän, että tämä tieto ei mene eteenpäin.
Lupaatko, ettet kerro tätä kenellekään?"
Mies lupasi.
Pastori jatkoi: "Tiedätkö, mitä se perhe puhuu teistä?"
Sitten hän pyysi toista perhettä käymään.
Hän sanoi: "Tiedän, että osaat suhtautua tähän oikein.
Minun on pakko kertoa totuus.
Tiedätkö, mitä tuo perhe puhuu teistä?"
Hän kylvi riitaa perheiden välille -
siitä syystä, että häntä pelotti. Hän oli epävarma.
Ja lisäksi hän harjoitti noituutta lihassa.
Hän johti seurakuntaa laittomia voimia apuna käyttäen.
Jos olet pastori tai vastuunkantaja seurakunnassa -
tai kuka tahansa, sinun on pysyttävä totuudessa.
Minun ei tarvitse manipuloida ja kontrolloida.
Minun ei tarvitse pelotella ihmisiä, sillä Jeesus Kristus on puolellani.
Halleluja! En tarvitse noituutta lihassa, -
sillä minulla on suurempia voimia. Minulla on Pyhä Henki ja totuus.
Totuus on vahvempi.
Saisinko seuraavan dian?
Manipulointia on sanoa: "Minulla ei ole varaa", -
vaikka sinulla on rahaa.
"En jaksa", vaikka olet levännyt.
"En voi hyvin", vaikka sinulla ei olekaan sairas olo.
"En ehdi", vaikka ehtisitkin.
"Vatsani on kipeä", vaikka se ei ole.
"En pysty", vaikka pystyisit.
"Minä unohdin. Anteeksi." vaikka et oikeasti unohtanut.
"En kuullut", vaikka kuulit.
Tämä kaikki on manipulointia.
Oletteko kuulolla?
Tämän olen oppinut. Minusta tuli pastori 2,5 vuodessa.
Elin maailmassa lähes 29 vuotta.
Kävin kasteella 29-vuotiaana.
Olin vasta 32-vuotias, kun minut nimitettiin pastoriksi.
En ollut... Minulla oli vielä paljon lihaa jota ristiinnaulita.
Minulla on edelleen! Älkää käsittäkö väärin.
Ensimmäisinä vuosina, jos tarvitsin jotain, käytin näitä keinoja.
Tämä helluntaiseurakunnan johtokunta käytti noituutta lihassa.
Mutta sitten tuli pastori, joka oli heitä taitavampi -
käyttämään kiellettyjä voimia. Ja sitten...
Puhun todellisille ihmisille. Tämä on totuus.
Sitten kuulin tästä opetusta ja tajusin, että se oli väärin.
Siellä oli yksi nainen. Olin ollut pastorina kaksi vuotta.
Hänen nimensä on Birgit. Osaatteko lausua sen? Erittäin kiva.
Keskustelin hänen kanssaan.
Hän sanoi jotain, ja minun keksiä jotain puolustuksekseni.
Niinpä minä turvauduin valkoiseen valheeseen. Valehtelin.
Jos maailmassa valehtelee, kukaan ei pidä sitä pahana, -
sillä se kuuluu asiaan.
Kun minä olin maailmassa ja ihmiset valehtelivat minulle, -
ajattelin: "Hän valehtelee, mutta minä keksin paremman valheen."
Eikö olekin näin? Niin se meni. Mutta tiedättehän, -
Birgit katsoi minua suoraan silmiin ja sanoi: -
"Tommy, sinä valehtelet!"
Kukaan ei ollut ikinä huomauttanut valheistani.
Voi että minua hävetti!
Minä olen seurakunnan pastori, -
ja hän sanoo minulle: "Sinä valehtelet".
En päässyt tilanteesta ulos, sillä hän tiesi, että minä valehtelin.
En tiennyt, mitä sanoa. Ymmärrättekö?
Se oli viimeinen kerta, kun valehtelin.
Minä lupasin itselleni, -
etten enää ikinä valehtelisi. Enkä ole valehdellut.
Poliisi pysäytti minut.
Ajoin aivan liian lujaa. Kun hän lähestyi, tiesin, etten voi valehdella.
Jos hän kysyisi, mikä oli nopeuteni, minun täytyisi kertoa totuus -
ja he veisivät saman tien korttini ja autonavaimet, -
sillä niin lujaa ei saa ajaa.
Sanoin: "Jeesus, auta." Ymmärrättekö?
Kun astut totuuden tielle, älä ikinä poikkea siltä.
Älä ikinä poikkea siltä.
Jos minulta kysytään jotain ja en vastaa, -
on parempi olla vastaamatta mitään kuin valehdella.
Aika juoksee. Saisinko seuraavan kysymyksen?
Tai siis dian. Kontrolli.
Käsittelemätön pelko synnyttää pakonomaista kontrollintarvetta.
"Mutta jos teillä on katkera kiivaus ja riitaisuus sydämessänne, -
niin älkää kerskatko älkääkä valhetelko totuutta vastaan.
Tämä ei ole se viisaus, joka ylhäältä tulee, vaan se on maallista, -
sielullista, riivaajien viisautta."
Älkää käyttäkö kontrollointia.
Jos sinussa on kateutta, haluat kontrolloida ympäristöäsi.
Jos kadehdit jotakuta, haluat kontrolloida häntä.
Alussa kontrollointi voi olla hyväkin asia.
Omia lapsiaan täytyy kontrolloida.
Siinä ei ole mitään vikaa. Lapsiaan pitää kontrolloida.
Mutta kun minä kontrolloin lapsiani, kun he olivat kasvuiässä, -
kontrolloin heitä päästääkseni heistä irti.
Pystyn tiettyyn pisteeseen asti kontrolloimaan niitä, -
jotka työskentelevät minulle, kuten pastoreita ja evankelistoja, -
mutta kontrolloin heitä lähettääkseni heidät.
Se on velvollisuuteen liittyvää kontrollointia.
Mutta kontrollointi voi muuttua pakonomaiseksi.
Kun lapsi ei ole enää 4-vuotias vaan 40-vuotias, -
hän on itsenäinen henkilö, joka päättää itse omasta elämästään.
Jos kontrollointi on rakastavaa ja oikeanlaista, -
lapselle muodostuu hyvä itsetunto -
ja hän ottaa vastuuta omista teoistaan.
Häntä ei tarvitse kontrolloida, sillä teit sen oikealla sydämellä.
Saisinko seuraavan dian?
Vain se, joka on vapaa, voi vapauttaa kahlitut.
Jos aiot auttaa alkoholiriippuvaista, -
silloin jääkaappisi ei voi olla täynnä alkoholia.
Eikö niin?
Jos aiot auttaa mustasukkaista, sinulla itsellä ei voi olla salasuhdetta.
Minä puhun teille! Todellisille ihmisille.
Jos aiot auttaa manipuloijaa, -
silloin et itse voi päästellä valkoisia valheita.
Jos aiot auttaa jotakuta, joka uhkailee muita, -
silloin et itse saa kontrolloida muita uhkauksillasi.
Jos aiot auttaa kontrollifriikkiä, -
et voi itse olla täynnä kateutta.
Sinun pitää aloittaa itsestäsi.
Ja kuten kerroin, olen varttunut ympäristössä, -
jossa tämä oli luonnollista, ja minä olin siinä hyvä.
Kun Jumala sitten käsitteli sitä minussa, minä tein täyskäännöksen.
Luovuin siitä, ja olen ollut hyvin tarkka, -
etten enää ikinä käytä lihan noituutta.
Luovuin siitä vuosia sitten.
Paholainen tulee välillä. Se avaa oven ja sanoo: -
"Olisi helpompikin tapa."
"Vain ihan pikkuisen noituutta lihassa."
"Voit käyttää sitä, sillä se helpottaisi elämää."
Sille pitää vastata: "Väisty, saatana!"
Sinun tiesi eivät ole Herran teitä.
Onko ketään kuulolla?
Jos olet pastori tai vastuunkantaja, -
uskalla pysyä totuudessa.
Ei vain silloin tällöin vaan aina.
Ellei Jumala pysty puolustamaan totuutta minussa, -
millainen Jumala se sellainen on?
Eikö niin? Jos elän totuudessa, -
Jumala puolustaa sinua. Hän taistelee puolestasi.
Hän on tukenasi.
Mutta jos käytät noituutta lihassa, -
silloin sinä heikennät Jumalan mahdollisuuksia, -
sillä käytät kiellettyjä voimia.
Onko kysymyksiä? Aika juoksee. - Meillä on aikaa parille kysymykselle.
Siellä.
Kiitos Herralle. - Kiitos Herralle.
Nimeni on Bino Joseph. Voinko kysyä yhtä asiaa? - Kysy pois.
Mikä ero on noituudella lihassa ja hengellisellä noituudella?
Suurin ero on se, -
että kun käytät hengellistä noituutta, -
teet sen tarkoituksella.
Otat yhteyttä kiellettyihin voimiin ja tiedät, mitä olet tekemässä.
Kun harjoitat noituutta lihassa, -
alussa se on jotain luonnollista.
Joskus on pakko pelotella.
Lapsia kasvattaessa on pakko kohottaa joskus ääntään -
ja sanoa: "Tuo ei ole hyvä. Noin ei voi tehdä."
Joskus on pakko pelotella, -
sillä kolmevuotias ei voi leikkiä leikkiautoillaan kadulla.
Eikö? Se on suurin ero.
Meillä on voimia lihassa, ja niitä voi käyttää, sillä Jumala on antanut ne.
Mutta siitä tulee noituutta, kun valehtelee, vihaa -
ja käyttää väärin näitä luonnollisia kykyjä.
Seuraava kysymys. - Kenellä on kysymys?
Pastori Tommy, minulla on kysymys.
Voitko vielä kertoa esimerkkejä manipuloinnista ja pelottelusta?
Luulen, että olen jo kertonut muutamia, mutta kerron vielä yhden, -
jotta ymmärrätte.
Joskus kun tulet kotiin -
ja miehesi tai vaimosi on kotona, -
tajuat ilmapiiristä, että jokin on vialla.
Kysyt vaimoltasi: "Onko jokin pielessä?"
Hän töksäyttää: "Ei."
Käsitätkö? Tiedät sen äänestä, -
millä tavalla hän laittaa paistinpannun liedelle -
tai millä tavalla hän sulkee vessan oven.
Voi kuulla, että jokin on pielessä.
Mitä se on? Manipulointia.
Aamen? Niin.
Kun sanot lapsille: "Jos teette tämän, saatte jäätelöä."
En sano, että se on väärin, mutta se on manipulointia.
Vielä pahempi on tämä: Sanot lapsille: -
"Jos syötte lautasenne tyhjiksi, saatte jäätelön."
Ei siinä mitään. He syövät ja saavat jäätelön.
Mutta jos lupaat jäätelöä, vaikka tiedät, että jäätelö on loppu, -
siinä ylittyy raja. Nyt sinä valehtelet.
Minä ajattelen näin, ja tämä ei ole nyt aiheemme, -
mutta lasten tulisi syödä, koska on hyvä syödä.
Meillä ei taida olla aikaa enempiin kysymyksiin.
Kiitos jälleen kerran, että vastasit kysymyksiin -
ja selitit, mitä on noituus lihassa. Kiitos yleisölle.
Kiitos, että seurasit Pastori Tommy Liljan seurassa -ohjelmaa -
ja tätä mestarioppituntia aiheesta "Näkymätön ulottuvuus".
Kiitos. - Kiitos. Jumalan siunausta!
Yksi eniten myytyjä kirjojani Ruotsissa on "Näkymätön ulottuvuus".
Iloitsen siitä, että nyt se on käännetty suomeksi.
Tahdon antaa kirjan lahjaksi sinulle.
Rukoilin monta vuotta sitten.
Kysyin Jumalalta hengellisestä ulottuvuudesta.
Sain näyn.
Tavalla tai toisella jätin maailman -
ja matkustin ilman läpi mustaan aukkoon.
Tulin ulos toiselta puolelta.
Se, mitä siellä näin, muutti elämäni.
Tässä kirjassa opetan olennoista, joita on ympärillämme.
Emme näe heitä, mutta he näkevät meidät.
Puhun noituudesta.
Jokainen ihminen maan päällä -
haluaa päästä yhteyteen hengellisen, näkymättömän ulottuvuuden kanssa.
Siksi ei ole väliä, oltiinpa Wall Streetillä tai Afrikassa.
Sieltä löytyy noitatohtori.
Afrikassa hänellä voi olla apinan- hammas ja Wall Streetillä solmio.
Mutta heillä on sama tehtävä: -
avata meille kommunikointikanava hengelliseen ulottuvuuteen. Mutta.
Raamattu sanoo selvästi, että on yksi ainoa laillinen tapa, -
ja se on pelastuksen kautta Jeesuksen nimessä -
Pyhän Hengen avulla.
Opetan hengellisistä voimista -
ja ainoasta hengellisestä voimasta, jota saa käyttää.
Yllätytte, sillä on olemassa myös noituutta lihassa.
Kun saat selville, mitä se on, sinun täytyy tarkistaa asioita, -
sillä se on järkytys teistä monille.
Annan kirjan ilmaiseksi, -
sillä haluan teidän lukevan sen, koska se auttaa teitä elämässänne.
Riittää, että soitat, kirjoitat tai lähetät meille sähköpostia.
Lähetämme kirjan sinulle ilmaiseksi.
Suomennos: Marianne Tenetz